32. ΝΟΜΟΘΕΤ. ΔΙΑΤΑΓΜΑ υπ’ αριθ. 1310 της 18/18 Δεκ. 1972 (ΦΕΚ Α΄ 229) Περί αναθεωρήσεως αποφάσεων των Στρατιωτικών Δικαστηρίων. Άρθρ.1.-1.Εντός προθεσμίας 2 μηνών από της ενάρξεως ισχύος του παρόντος δύναται να υποβληθή αίτησις αναθεωρήσεως κατά καταδικαστικών αποφάσεων των διαρκών ή εκτάκτων στρατιωτικών δικαστηρίων, εκδοθεισών από 21 Απρ. 1967 μέχρι της δημοσιεύσεως του παρόντος, εφ’ όσον: α.καθ’ οιονδήποτε διάταξιν νόμου δεν είχεν χορηγηθή το δικαίωμα της αναθεωρήσεως ή εφέσεως, ή β.η υποβληθείσα αίτησις αναθεωρήσεως, ή η ασκηθείσα έφεσις, απερρίφθη, αντιστοίχως, κατά τας διατάξεις της παρ. 2 του άρθρ. 1 του Ν.Δ. 183/69 «περί αναθεωρήσεως των αποφάσεων των στρατοδικείων» ή του άρθρ. 2 του Ν.Δ. 550/70 «περί επεκτάσεως της ισχύος του Ν.Δ. 183/1969 «περί αναθεωρήσεως των αποφάσεων των στρατοδικείων κλπ.». 2.Της κατά την προηγουμένην παράγραφον αναθεωρήσεως εξαιρούνται αποφάσεις εκδοθείσαι υπό των αυτών δικαστηρίων: α.επί εγκλημάτων του Α.Ν. 375/1936 «περί τιμωρίας των εγκληματικών ενεργειών των απειλουσών την εξωτερικήν ασφάλειαν της Χώρας», β.επί εγκλημάτων τελεσθέντων υπό στρατιωτικών, εν ενεργεία ή λιποταξία τελούντων, ως και υπό συμμετόχων τούτων. Άρθρ.2.-Επί των κατά το άρθρ. 1 του παρόντος αιτήσεων αναθεωρήσεως ως και των επ’ αυτών εκδιδομένων αποφάσεων, εφαρμόζονται αι διατάξεις των άρθρ. 2 έως και 4 του Ν.Δ. 183/1969, των άρθρ. 3 και 4 του Ν.Δ. 550/1970, ως και αι διατάξεις της παρ. 1 του άρθρ. 476 του Κώδικος Ποινικής Δικονομίας. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 182,05(δ) Σελ. 182, 05(ε) Τεύχος 578-Σελ. 11 Στρατιωτικός Ποινικός Κώδικας 8.Μ.α.30-32

[Source: greek_legal_code_raptarchis | Tokens: 1489]